**A román kultúra hete**

**A Budapesti Román Kulturális Intézet Szegedi Fiókszervezete által támogatott programokkal**

**2022. június 9-16.**

**A 2022. június 9-16. időszakban a Budapesti Román Kulturális Intézet Szegedi Fiókszervezete változatos művészeti területeket képviselő kulturális események szervezésében vesz részt : sor kerül hagyományos népzenei koncertre, Romániát bemutató kültéri eseményre, gyermekkönyv-bemutatóra valamint üvegszobrászat- ”ízelítő” kiállításra is.**

**2022. június 9-én a Budapesti Román Kulturális Intézet Szegedi Fiókszervezete, tiszteletbeli meghívottként először, a magyarországi Dobroda együttes hagyományos román népzenei koncertjével nyitja meg a 93. Szegedi Ünnepi Könyvhetet. Énekel a Moldova köztársaságbeli** Dumitrița Curteanu Nicu. Vasárnap, 2022. június 12-én a Budapesti Román Kulturális Intézet Szegedi Fiókszervezetének egy bemutató sátrat bocsátanak a rendelkezésére a Dugonics téren, amely Románia központi adminisztrációjának állami intézményei által biztos**ított információs anyagok disszeminációjának színtere lesz.**

**2022. június 14-én a Budapesti Román Kulturális Intézet Szegedi Fiókszervezete a *Lemnuci* c. gyerekkönyveket mutatja be a szegedi Somogyi Károly Városi és Megyei könyvtárban, A.G. Saga és A.C. Gărdean szerzők részvételével. A román nyelvű, magyar fordítással kísért bemutatót egy, a könyvek illusztrációiból álló kiállítás, valamint egy videóvetítés egészíti ki.**

**A szegedi kultúrakedvelőknek szánt, Romániát bemutató eseménysorozat június 16-án zárul az *Introspekciók / Extrospekciók* üvegszobrászati ”ízelítő” kiállítás megnyitójával a Somogyi Városi és Megyei Könyvtár előterében, a kolozsvári alkotó, Alexandra Mureșan jelenlétében. Az Üveg Nemzetközi Éve alkalmából szervezett, a fényt ünneplő kiállítás az UNARTE és a MOME közti együttműködést készíti elő, amely egy átfogó, a Tűz múvészeteinek, ezen belül az üveg művészetének már befutott és pályakezdő kortárs román alkotóit felvonultató budapesti eseményben fog kiteljesedni.**

**Programszervező**

**Bogdan GEANĂ**

**bogdan.geana@icr.ro**

**Tel: + 36 62 550 321**